Document ID: 32004D0225

32004D0225
L 068/34
SLUŽBENI LIST EUROPSKE UNIJE
ODLUKA KOMISIJE
od 2. ožujka 2004.
o zaštitnim mjerama u vezi s određenim živim životinjama i proizvodima životinjskog podrijetla koji potječu ili dolaze iz Albanije
(priopćena pod brojem dokumenta C(2004) 618)
(Tekst značajan za EGP)
(2004/225/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela organizacije veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavak 1.,
uzimajući u obzir Direktivu Vijeća 97/78/EEZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 1.,
budući da:
(1)
Odluka Komisije 94/621/EEZ od 20. rujna 1994. o zaštitnim mjerama u vezi s određenim živim životinjama i proizvodima životinjskog podrijetla koji potječu ili dolaze iz Albanije (3) nekoliko je puta izmijenjena (4). Radi jasnoće i racionalnosti, dotičnu bi Odluku trebalo kodificirati.
(2)
U Albaniji su zapaženi slučajevi kolere.
(3)
Prisutnost kolere u Albaniji može stvarati ozbiljnu opasnost po javno zdravlje.
(4)
U odsutnosti zdravstvenih jamstava albanskih nadležnih tijela, nužno je zabraniti uvoz školjkaša, ježinaca, plaštenjaka i morskih puževa u bilo kojem obliku, kao i žive ribe i školjaka prenošenih u vodi, koji su podrijetlom ili iz Albanije.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Države članice zabranjuju uvoz školjkaša, ježinaca, plaštenjaka i morskih puževa u bilo kojem obliku, kao i žive ribe i školjaka prenošenih u vodi, koji su podrijetlom ili iz Albanije.
Članak 2.
Odluka 94/621/EZ stavlja se izvan snage.
Upućivanja na odluku stavljenu izvan snage smatraju se upućivanjima na ovu Odluku i tumače se u skladu s korelacijskom tablicom u Prilogu II.
Članak 3.
Ova je Odluka upućena državama članicama.
Sastavljeno u Bruxellesu 2. ožujka 2004.

Labels: 3
0
18
6